Europos Sąjungos teisės aktų ir Lietuvos Respublikos teisės aktų

ir jų projektų atitikties lentelių pildymo rekomendacijų

4 priedas

**DIREKTYVOS 1999/105/EB IR LIETUVOS RESPUBLIKOS MIŠKŲ ĮSTATYMO NR. I-671 2, 3, 11 IR 15 STRAIPSNIŲ PAKEITIMO IR ĮSTATYMO PAPILDYMO 10 1 STRAIPSNIU PROJEKTO ATITIKTIES LENTELĖ**

|  |  |  |
| --- | --- | --- |
| **1999 m. gruodžio 22 d. Europos Tarybos direktyva 1999/105/EB dėl prekybos miško dauginamąja medžiaga** | **Lietuvos Respublikos miškų įstatymo Nr. I-671 2, 3, 4, 11 ir 15 straipsnių pakeitimo ir įstatymo papildymo 101 straipsniu įstatymas** | **Direktyvos perkėlimo (įgyvendinimo) lygis (visiškas, dalinis)** |
| **2 straipsnio 16 punktas:**  Provenencijos regionas – tai vietovė arba vietovių grupė, kuriose susiklosto beveik vienodos ekologinės sąlygos ir kuriose randami panašių fenotipinių arba genetinių požymių medynai arba sėklų šaltiniai, jeigu reikia, atsižvelgiant į aukštį virš jūros lygio | **1 straipsnio 3 dalis:**  **,,3. Papildyti 2 straipsnį nauja 8 dalimi:**  **,,8. Medžių rūšies kilmės rajonas – teritorija (arba keli plotai), kurioje susidaro beveik vienodos ekologinės sąlygos ir kurioje randami panašių fenotipinių arba genetinių požymių medynai (sėklų šaltiniai), jeigu reikia, atsižvelgiant į aukštį virš jūros lygio.“** | Visiškas |
| **2 straipsnio 3 punktas:**  Dauginamoji medžiaga – tai bet kuris iš toliau išvardytų dalykų: sėklos, augalų dalys, sodmenys | **1 straipsnio 5 dalis:**  **,,5. Papildyti 2 straipsnį nauja 12 dalimi:**  ,,**12. Miško dauginamoji medžiaga** **– sodmeninės augalų dalys, sėklinė medžiaga, iš jų išauginti sodmenys (sėjinukai ir sodinukai) arba savaiminukai, naudojami miškams įveisti ar atkurti.**“ | Visiškas |
| **2 straipsnio 18 punktas:**  Prekyba: pateikimas prekybai, siūlymas parduoti, pardavimas arba pristatymas kitam asmeniui, įskaitant pristatymą pagal paslaugų sutartį | **1 straipsnio 11 dalis:**  **,,11. Papildyti 2 straipsnį nauja 31 dalimi:**  ,,**31.** **Prekyba miško dauginamąja medžiaga** – **miško dauginamosios medžiagos pateikimas prekybai, siūlymas parduoti, pardavimas arba pristatymas kitam asmeniui, įskaitant pristatymą pagal paslaugų sutartį.**“ | Visiškas |
| **2 straipsnio 19 punktas:**  Tiekėjas: kiekvienas miško dauginamosios medžiagos prekyba arba importu profesionaliai besiverčiantis fizinis ar juridinis asmuo | **1 straipsnio 7 dalis:**  **,,7. Papildyti 2 straipsnį nauja 13 dalimi:**  **,,13. Miško dauginamosios medžiagos tiekėjas** – **miško dauginamosios medžiagos prekyba ir (ar) importu besiverčiantis fizinis arba juridinis asmuo.**“ | Visiškas |
| **Preambolės 12 punktas:**  12) laikantis Lisabonoje įvykusios Trečiosios ministrų konferencijos dėl miškų apsaugos Europoje bendros deklaracijos nuostatų, atkuriant ir įveisiant mišką turėtų būti teikiama pirmenybė vietinėms rūšims ir vietinėms provenencijoms, gerai prisitaikiusioms prie vietos sąlygų | **6 straipsnis. 15 straipsnio pakeitimas**  **15 straipsnio 4 dalis:**  **,,4. Miško dauginamosios medžiagos kilmė želdinant mišką turi atitikti želdinamų medžių rūšių kilmės rajonus arba medžių rūšių perkėlimo reikalavimus, nustatytus aplinkos ministro tvirtinamuose Miško dauginamosios medžiagos nuostatuose. Jei miško dauginamosios medžiagos kilmė neatitinka medžių rūšių kilmės rajonų arba medžių rūšių perkėlimo reikalavimų, ją įvežti ir naudoti miškui želdinti galima tik gavus Leidimą įvežti ir naudoti miško dauginamąją medžiagą miškui želdinti (toliau – Leidimas), kuris išduodamas aplinkos ministro tvirtinamų Miško dauginamosios medžiagos nuostatų nustatyta tvarka. Leidimą fiziniams ir juridiniams asmenims (toliau – pareiškėjai) išduoda Valstybinė miškų tarnyba. Pareiškėjas Leidimui gauti turi pateikti prašymą Valstybinei miškų tarnybai tiesiogiai, paštu, elektroniniu paštu arba per elektroninių paslaugų portalą. Jei miško dauginamoji medžiaga įvežama iš kitos šalies, kartu su prašymu turi būti pateikiama dokumento, patvirtinančio miško dauginamosios medžiagos kilmę, kopija. Jei įvežamos sėklos, turi būti papildomai pateikiama sėklų kokybę patvirtinančio dokumento kopija. Leidimas išduodamas ne vėliau kaip per 10 darbo dienų. Šis terminas skaičiuojamas nuo tos dienos, kai Valstybinė miškų tarnyba gauna tinkamai užpildytą prašymą ir reikalingų dokumentų kopijas. Jei Leidimui išduoti reikia papildomų dokumentų ir (ar) informacijos, Valstybinė miškų tarnyba ne vėliau kaip per 5 darbo dienas nuo prašymo gavimo praneša pareiškėjui apie būtinybę pateikti trūkstamus dokumentus ir informaciją, ir apie tai, kad terminas Leidimui išduoti skaičiuojamas nuo visų tinkamai įformintų dokumentų ir (ar) informacijos pateikimo Valstybinei miškų tarnybai dienos.“** | Visiškas |
| **6 straipsnio 4 dalis:**  Valstybės narės nustato, kad miško dauginamosios medžiagos tiekėjas būtų oficialiai registruotas. Atsakinga oficiali įstaiga gali laikyti tiekėjus, kurie jau įregistruoti pagal Direktyvą 77/93/EEB, registruotais taikant šią direktyvą. Tokie tiekėjai vis tiek turi laikytis šios direktyvos reikalavimų | **6 straipsnis. 15 straipsnio pakeitimas**  **15 straipsnio 7 dalis:**  **,,7. Fizinis ar juridinis asmuo įgyja teisę verstis miško dauginamosios medžiagos prekyba ir (ar) importu, kai jis įrašomas į Miško dauginamosios medžiagos tiekėjų sąrašą aplinkos ministro tvirtinamų Miško dauginamosios medžiagos nuostatų nustatyta tvarka. Sprendimą įrašyti asmenį į Miško dauginamosios medžiagos tiekėjų sąrašą priima, šį sąrašą sudaro ir tvarko Valstybinė miškų tarnyba. Prašymas įrašyti į Miško dauginamosios medžiagos tiekėjų sąrašą Valstybinei miškų tarnybai gali būti pateikiamas tiesiogiai, paštu, elektroniniu paštu arba per elektroninių paslaugų portalą, užpildant Valstybinės miškų tarnybos internetinėje svetainėje arba aplinkos ministro tvirtinamuose Miško dauginamosios medžiagos nuostatuose pateiktą prašymo formą. Sprendimas įrašyti fizinį ar juridinį asmenį į Miško dauginamosios medžiagos tiekėjų sąrašą priimamas ne vėliau kaip per 10 darbo dienų nuo prašymo pateikimo Valstybinei miškų tarnybai dienos ir skelbiamas Teisės aktų registre.“** | Visiškas |
| **16 straipsnio 3 dalis**:  Tiekėjai oficialioms įstaigoms pateikia dokumentus, kuriuose nurodomi duomenys apie visas parduotas ir sulaikytas siuntas | **6 straipsnis. 15 straipsnio pakeitimas**  **15 straipsnio 9 dalis:**  **,,9. Miško dauginamosios medžiagos tiekėjas privalo:**  1) laikytis šio straipsnio 3, 4, 7, 8, 9, 11 dalyse ir aplinkos ministro tvirtinamuose Miško dauginamosios medžiagos nuostatuose nustatytų medžių rūšių kilmės rajonų ir medžių rūšių perkėlimo reikalavimų;  2) būti registruotas Lietuvos Respublikos fitosanitariniame registre, jei tai numatyta šio registro nuostatuose;  **3) Valstybinei miškų tarnybai pateikti duomenis apie visas parduotas ir sulaikytas siuntas aplinkos ministro tvirtinamų Miško dauginamosios medžiagos nuostatų nustatyta tvarka.“** | Visiškas |

\_\_\_\_\_\_\_\_\_\_\_\_\_\_